OzLabs/hebrew-wiki-articles huggingface dataset:
פוליארני (סדרת טלוויזיה)

פוליארני (ברוסית: Полярный) היא סדרת טלוויזיה רוסית מסוגת דרמת פשע המתרחשת בעיירה מושלגת, בה מסתתר איש העולם התחתון לשעבר הנמלט מזרועות אכיפת החוק ומנסה להתחיל חיים חדשים בצפון הרחוק של רוסיה, אך משימה זו מתבררת כקשה משחשב. בסדרה מככבים מיכאיל פורצ'נקוב, יקטרינה שפיצה ואיוואן אוחלוביסטין בתפקידים הראשיים. פרק הבכורה שודר בערוץ THT ב-28 באוקטובר 2019. העונה השנייה עלתה ב-8 בנובמבר 2021.
==עלילה==
=== עונה 1 ===
הסיפור מגולל את קורותיו של ויקטור גרומוב, גנגסטר לשעבר בכינוי ויטה הקצב. באמצע שנות ה-90 של המאה ה-20, שמו בלבד גרם לסוחרי מוסקבה לבהלה ויריביו בעסק המסוכן לשמור ממנו מרחק. אך עם הזמן פרש ויקטור ועבר לעיירה פרברית, הרחק מפקקי המטרופולין הסואן והמרדף הבלתי פוסק אחר העושר. הוא חי בחווה האקולוגית עם השור שלו, בראטן.

אך האידיליה הזו מופרת על ידי ביקורו הבלתי צפוי של שותפו לשעבר של ויטיה: ארתור, שהנהיג בעבר את הארגון הפלילי שלהם. ארתור מספר על התעמולה החזקה של גורמי אכיפת החוק הפדרליים ומבקש מוויטיה להחזיק בקרן המשותפת שלהם בחשבון הבנק שלו. ויטיה בכלל לא מתלהב מהסיכון הזה, אבל אין לו זכות לסרב לארתור, מכיוון שהוא חייב לו ורק כך יוכל להימנע ממאסר. ויטיה מכניס את הקרן המשותפת לחשבון הבנק שלו ולבקשתו העקשנית של ארתור מכניס לחשבונו סיסמה שרק הוא יודע.

כמה חודשים אחר כך, ויקטור מקבל את השיחה המיוחלת מארתור. ההמולה שככה. כעת הוא יכול להחזיר את הכסף. אבל בדיוק באותו הרגע, פרסה ענקית שנתלתה בכניסה לחווה נופלת על ראשו של ויטיה. אחרי שוויטיה שב להכרה, הוא מבין שהוא שכח לחלוטין את הסיסמה מחשבון הבנק. מתוך הבנה שאיש לא יאמין לו ומסיבה זו הוא מנסה לברוח. לאחר מספר ימים של נסיעה ברכב דואר, ויטיה יורד בתחנה בשם פוליארני, אי שם הרחק בצפון הרחוק של רוסיה. בפוליארני, ויקטור לוקח על עצמו את התפקיד של רובין הוד, עוזר למקומיים להילחם באי צדק, ופוגש את אהבתו. בעוד הצרות רודפות אותו גם לשם.
=== עונה 2 ===
ויקטור מוצא עצמו במאבק עם רשויות אכיפת החוק הפדרליות והשוטרת המוסקבאית, ראיסה בוריסובנה ושלטונות העיר שמגבות אותה, אלה החליטו לפתוח על אדמתו את המזבלה הגדולה באירופה. במקביל, מתפתחים שני סיפורי אהבה - ויקטור מתכונן להציע נישואין לפולינה, והברמן סלבה - לליובה, חברתה של פולינה.

==שחקנים ודמויות==
* מיכאיל פורצ'נקוב - ויטיה הקצב
* איגור ז'יז'יחין - ארתור
* איוואן אוחלוביסטין - "בולט"
* יקטרינה שפיצה - פולינה
* יאן צפניק - ראש עיריית פוליארני
* קרינה זוורבה - אנג'לה
* סבטלנה ליסטובה
* פיליפ דיאצ'קוב
* ולדימיר יפיפאנצב
* אנטון בוגדנוב

==קישורים חיצוניים==
* 

* [https://www.kino-teatr.ru/kino/movie/ros/135295/annot/ "פוליארני"] באתר kino-teatr.ru
* [https://www.kinopoisk.ru/film/1207237/ "פוליארני"] באתר kinopoisk.ru

קטגוריה:סדרות דרמה המשכיות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:ערוץ THT: תוכניות וסדרות
קטגוריה:סדרות קומדיה רוסיות
מנדי רייס-דייוויס

מנדי רייס דייוויס (באנגלית: Mandy Rice-Davies; 21 באוקטובר 1944 – 18 בדצמבר 2014) הייתה דוגמנית, רקדנית, זמרת ושחקנית קולנוע וטלוויזיה בריטית. נודעה בחלקה בפרשת פרופיומו, היגרה לישראל, התגיירה ונישאה, ושיחקה במספר סרטים ישראליים, ולאחר מכן חזרה לבריטניה.

==ביוגרפיה==
היא נולדה בויילס ובגיל 15 החלה לדגמן בברמינגהאם. בגיל 16 הגיעה ללונדון והחלה לעבוד כחשפנית במועדון לילה שם הכירה את עמיתתה, כריסטין קילר.

===פרשת פרופיומו===
היא וחברתה כריסטין קילר ניהלו רומן עם שר המלחמה הבריטי, ג'ון פרופיומו, שהסתבך כשהתברר שקילר נפגשה באותו הזמן גם עם נספח הצי בשגרירות ברית המועצות בלונדון, שהתגלה כמרגל.
חשיפת הקשר הבעייתי בתקשורת הובילה להגשת כתב אישום בגין סרסרות נגד האוסטאופת סטיבן וורד, שהכיר בין שתי החשפניות לשר פרופיומו במסיבה בביתו של הלורד ויליאם אסטור. רייס-דייוויס העידה במשפטו של וורד וכשעומתה עם טענתו של הלורד אסטור, שהכחיש את הרומן ביניהם וטען שמעולם לא פגש אותה, ענתה: . תשובתה הפכה למטבע לשון, שמשמש לתיאור תגובה צפויה ובלתי נמנעת.

בעקבות הפרשה הזאת התפטר ראש ממשלת בריטניה, הרולד מקמילן.

===בישראל===
רייס-דייוויס ניצלה את הרעש הציבורי כדי לנסות לעשות קריירה. היא הופיעה כזמרת והקליטה ב-1964 תקליטון בן ארבעה שירים באנגלית שהודפס בבריטניה וצרפת, ובאמצע שנות ה-60 הגיעה לישראל והופיעה ב"מועדון כליף". שם פגשה במסעדן ואיש העסקים רפי שאולי, והם התאהבו ונישאו ב-1966 לאחר שהיא התגיירה. נולדה להם בת אחת, דנה.

שאולי פתח מסעדה ומועדון לילה בתל אביב על שמה, "מנדי'ס". בני הזוג ההפכו למובילי הסצנה של הבוהמה התל אביבית במשך מספר שנים. בשנת 1968 הודפס התקליטון של דייוויס במהדורה ישראלית על ידי חברת EMI. הם התגרשו ב-1971 אך נשארו ביחסים טובים.

היא שיחקה במספר סרטים ישראליים:
* איריס (1968), לצד גדעון שמר ושמואל קראוס.
* קוני למל בתל אביב (1976), לצד מייק בורשטיין.
* הרשלה (1977) לצד מייק בורשטיין.
* מיליונר בצרות (1978) לצד יהודה ברקן.
* קוני למל בקהיר (1983) לצד מייק בורשטיין (לא משחקת אלא מוזכרת ונראית בתמונה, כאשתו של קוני).

===לאחר ישראל===
היא נישאה עוד פעמיים והופיעה במספר סרטים וסדרות טלוויזיה.

בשנת 1989 יצא לאקרנים סרט קולנוע בשם "סקנדל", המבוסס על אירועי פרשת פרופיומו. איאן מקלן גילם את פרופיומו וברידג'ט פונדה את רייס-דייוויס.

רייס-דייוויס נפטרה בשנת 2014 בגיל 70 ממחלת הסרטן בלונדון שבאנגליה.

==קישורים חיצוניים==

* [http://lahiton.com/מנדי-רייס-דייויס-1944–2014 מנדי רייס דייוויס] , באתר להיטון. קום
* [https://www.ynet.co.il/articles/0,7340,L-4605735,00.html פרידה ממנדי], באתר ynet
* [https://www.ynet.co.il/articles/0,7340,L-4605617,00.html מתה נערת הזוהר שהפילה ממשלה ועלתה לישראל], באתר ynet
* 
* , 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:גרים
קטגוריה:שחקניות קולנוע וטלוויזיה בריטיות
קטגוריה:בריטיות שנולדו ב-1944
קטגוריה:בריטים שנולדו ב-1944
קטגוריה:בריטיות שנפטרו ב-2014
קטגוריה:בריטים שנפטרו ב-2014
משבר אדיסוניאני

משבר אדיסוניאני (באנגלית: Addison's crisis או Adrenal crisis) הוא מצב חירום רפואי, שבו קיימת אי ספיקה חמורה של בלוטת יותרת הכליה הגורמת למחסור בהורמונים קורטיזול ואלדוסטרון.<ref name="UCLA"></ref>. קורטיזול הוא גלוקוקורטיקואיד המיוצר בקורטקס (קליפה) של בלוטת יותרת הכליה. הוא מופרש כתגובה של הגוף למצבי סטרס שונים והוא גורם לעלייה ברמת הגלוקוז הזמין ובלחץ הדם.

משבר אידיסוניאני עשוי להיות תוצאה של גורמים שונים, בהם מחלת אדיסון שלא אובחנה או לא טופלה, דימום מבלוטת האדרנל, הפסקה פתאומית ולא הדרגתית בנטילת גלוקוקורטיקואידים והפרעות בפעילות בלוטת ההיפופיזה. חולים הסובלים ממחלת אדיסון, מהיפרפלזיה מולדת של האדרנל או מכל בעיה ראשונית אחרת של בלוטת האדרנל, עשויים לפתח משבר אדיסוניאני כתוצאה מסטרס פיזי או נפשי, טראומה גופנית או זיהום.

אבחנה של משבר אדיסוניאני נעזרת בבדיקות הכוללות בדיקת גירוי להורמון ACTH וכן בדיקת רמת הקורטיזול, הגלוקוז, האשלגן והנתרן בדם.

משבר אדיסוניאני הוא מצב חרום אנדוקריני והוא דורש טיפול מיידי באמצעות מתן של הידרוקורטיזון (תחליף סינתטי להורמון קורטיזול) תוך ורידי או תוך שרירי. אם החולה סובל מירידה בלחץ הדם יהיה צורך בטיפול תומך שיכלול מתן נוזלים באופן תוך ורידי ומתן של תחליף אלדוסטרון<ref name="UCLA"/>. מתן גלוקוז תוך ורידי יידרש במצבים בהם החולה סובל מהיפוגליקמיה. אם הגורם למצב הוא זיהום, יהיה צורך לעיתים גם בטיפול אנטיביוטי. חלק מהחולים במחלת אדיסון מונחים לשאת איתם מזרקים אישיים המכילים הידרוקורטיזון, לצורך טיפול מיידי במידת הצורך.

==סימנים וסימפטומים==
* כאבים דוקרים פתאומיים ברגליים, בגב התחתון או בבטן<ref name="NIDDK"></ref>
* בלבול, פסיכוזה, דיבור משובש
* עייפות
* פרכוס לא אפילפטי
* חום
* תת לחץ דם
* היפרקלמיה (רמת אשלגן גבוהה בדם)
* היפרקלצמיה (רמת סידן גבוהה בדם) - נגרמת כתוצאה משילוב של עלייה ברמת הסידן בנוזל החוץ תאי וירידה בהפרשתו של הסידן דרך הכליה בשל ירידה בנפח הדם. מתן של עירוי תוך ורידי של סליין צפוי לשפר את המצב יחסית במהירות<ref></ref>.
* היפוגליקמיה (רמת גלוקוז נמוכה בדם)
* היפונתרמיה (רמת נתרן נמוכה בדם)
* תת פעילות של בלוטת התריס - ירידה ברמת ההורמון T4
* הקאות והתייבשות
* התעלפות או תת לחץ דם תנוחתי

==קישורים חיצוניים==
*

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הפרעות בבלוטות אנדוקריניות
איגור ז'יז'יחין

איגור ויטאלייביץ' ג'יג'יחין (ברוסית: И́горь Вита́льевич Жижи́кин ובאנגלית: Igor Jijikine; נולד ב-8 באוקטובר 1965) הוא שחקן רוסי-אמריקאי העובד בלוס אנג'לס ובמוסקבה.

== ראשית החיים והקריירה ==
ג'יג'יחין נולד במוסקבה ומשנת 1983 עד 1988 למד דרמה ואקרובטיקה. הוא הופיע על הבמה עם קרקס המדינה במוסקבה, בקרקס "היובל" של דון ארדן ו"המיסטרה" של סירק דו סוליי בלאס וגאס.

== קריירה קולנועית ==
במהלך השנים ג'יג'יחין עבד עם במאים כמו סטיבן ספילברג, קלינט איסטווד וג'יי ג'יי אברהמס והופיע בסרטים מסחריים רבים. ב"אינדיאנה ג'ונס וממלכת גולגולת הבדולח" של סטיבן ספילברג, איגור מגלם את תפקיד הקולונל דובצ'נקו (שמשתלט על תפקיד הבחור הקשוח של הסדרה שגולם בעבר על ידי פט רוץ' המנוח), המנהיג האכזרי של צוות הקומנדו הסובייטי המחפש אחר גולגולת הקריסטל. סרטיו המצליחים ביותר מבחינה מסחרית היו "אינדיאנה ג'ונס" שהרוויח 786 מיליון דולר ו"התייר" שהרוויח 278 מיליון דולר ברחבי העולם.

== משחקי מחשב ==
ג'יג'יחין הופיע במשחקי האסטרטגיה בזמן אמת, Emperor: Battle for Dune, Red Alert 2 ומשחק ההרחבה שלו "נקמת יורי", שהופץ על ידי אולפני ווסטווד. בנוסף הופיע ברצפי סצנות של המשחקים, כחייל סובייטי המופיע בעטיפה הקדמית של Red Alert 2.

== ספורט ==
איגור הוא ספורטאי מיומן וזכה בתואר אמן הספורט בברית המועצות.

== פילמוגרפיה נבחרת ==
{| class="wikitable" border="1"
! שנה
! סרט/סדרה
! תפקידים
! הערות
|-
| 2002
! זהות בדויה
| טייס
|
|-
| 2002
! רצח מתקתק
| מיכאיל בולוטוב
| סרטו של קלינט איסטווד
|-
| 2002
! מחלק שוד ורצח
| בריון מספר 1
|
|-
| 2003
! קלפטו
| בריון מספר 1
|
|-
| 2004
! יעד
| "מעיל עור"
|
|-
| 2005
! עונת הגברים: מהפכת הקטיפה
| פייק
|
|-
| 2008
! מונטנה
|
|
|-
| 2008
! אינדיאנה ג'ונס וממלכת גולגולת הבדולח
| אל"ם אנטונין דובצ'נקו
|
|-
| 2009
! נחוש להרוג
| מיכאיל אברמוב
| כיכב לצדו של סטיבן סיגל
|-
| 2009
! סוכן מחוק
| ולאד
|
|-
| 2010
! אהבה בעיר הגדולה 2
| אולג
|
|-
| 2010
! צללים בגן העדן
| "עכביש"
|
|-
| 2010
! אלוף עליון
| קראס
|
|-
| 2010
! התייר
| וירג'ינסקי
|
|-
| 2011
! צ'אק
| ארמאונד
|
|-
| 2011
! סלב
|
|
|-
| 2011
! 8 דייטים ראשונים
|
|
|-
| 2011
! צדק אמיתי
| סטפן סדנוי
|
|-
| 2012
! בטוח
| צ'מיאקין
|
|-
| 2012
! חיות פוליטיות
| ויקטור פורצ'וב
|סדרת טלוויזיה אמריקאית
|-
| 2012
! השודד
|
|
|-
| 2012
! בריגדה: היורש
| וובדנסקי
|
|-
| 2014
! שרלוק הולמס
| סטראטר
| סדרת טלוויזיה
|-
| 2014
! העיר החשאית
| קורטס
| סדרת טלוויזיה
|-
| 2014
! אהבה בעיר הגדולה 3
| אולג
|
|-
| 2014
! ויי
| דורוש
|
|-
| 2014
! צ'/ב
| ראש מחלקת הפנים המחוזית
|
|-
| 2015
! סיכון לכבוד
| ניקולאי
|
|-
| 2018
! משמרת לילה
| קורנייב
|
|-
| 2018
! לצוד את האויב
| סגן טרטיאק
|
|-
| 2019
! המבחן האחרון
| קולישב, איש הכוחות המיוחדים
| סרט המשך לסרט "המורה"
|-
|-
| 2019
! סוד חותם הדרקון
| דורוש
| סרט המשך לויי
|-
|2019
!פוליארני
|ארתור
|סדרת טלוויזיה
|-
|2020
!חזקת החפות
|
|סדרת טלוויזיה
|-
|2021
!סבתא זורמת 3
|
|סרט המשך לסרט "סבתא זורמת 2"
|-
|}

== קישורים חיצוניים ==
* 

== הערות שוליים ==

קטגוריה:מהגרים מרוסיה לארצות הברית
קטגוריה:שחקני קולנוע וטלוויזיה רוסים
קטגוריה:שחקני קולנוע וטלוויזיה אמריקאים
קטגוריה:ספורטאים רוסים
קטגוריה:אמריקאים שנולדו ב-1965
אליסן דאון

אליסן דאון (באנגלית: Alisen Down; נולדה ב-6 בינואר 1976 בלאנגלי , קולומביה הבריטית) היא שחקנית קולנוע וטלוויזיה קנדית. התפרסמה לראשונה בשל תפקידה כמירנדה בסדרת המדע הבדיוני .

== ביוגרפיה ==
מגיל צעיר התעניינה דאון במשחק, ונהגה לכתוב ולהפיק מחזות פרי עטה. לאחר שסיימה את לימודיה התיכוניים, היא למדה באקדמיה האמריקאית לאומנויות הדרמה בפסדינה שבקליפורניה. משם עברה לאנגליה ולמדה באקדמיה הבריטית-אמריקאית באוקספורד.<ref></ref>

דאון התפרסמה לראשונה בשל תפקידה כמירנדה בסדרת המדע הבדיוני .

השתתפותה כשחקנית אורחת בסדרה Cold Squad זיכתה אותה בפרס ליאו ובפרס ג'מיני.

היא נשואה לשחקן דייוויד ריצ'מונד-פק, אותו הכירה במהלך עבודתה על הסדרה Robson Arms.

== פילמוגרפיה ==
=== קולנוע ===
{| class="wikitable"
!שנה
!סרט
!דמות
|-
| rowspan="2" |1999
|Late Night Sessions
|קנדי
|-
|Bad Money
|סילביה ביינס
|-
|2000
|The Little Things
|צ'אט
|-
| rowspan="2" |2008
|קונטרול-אלט-דליט
|אנג'לה
|-
|כשהעולם עמד מלכת
|אישה עם מחשב נייד
|-
|2009
|תיק 39
|אמא של אמילי
|-
|2010
|פרדוקס
|הלן
|}
=== טלוויזיה ===
{| class="wikitable sortable"
!שנים
!סדרה/סרט
!דמות
! class="unsortable" |הערות
|-
|2000–2002
|
|מירנדה פיגלסטין
|שחקנית ראשית
|-
|2004
|The Life
|קריסטל
|סרט
|-
|2005
|Tripping the Wire: A Stephen Tree Mystery
|לורה וינג
|סרט<ref></ref>
|-
|2005–2008
|Robson Arms
|סולט מארי
|שחקנית ראשית
|-
|2006
|This Space for Rent
|מישל אן סאטן
|סרט
|-
|2006–2008
|בטלסטאר גלקטיקה
|ג'ין בארוליי
|
|-
|2008
|סטארגייט: תיבת האמת
|אלטרנית
| rowspan="3" |סרט
|-
|2009
|בטלסטאר גלקטיקה: התוכנית
|ג'ין בארוליי
|-
| rowspan="2" |2010
|On Strike for Christmas
|דבי
|-
|"שעה מכושפת"
|ג'יל
|פרקים: "לילי D" (חלק 1), "לילי D" (חלק 2)
|-
|2011
|Past Obsessions
|מג
|סרט
|-
|2014
|גרייספוינט
|קאתי איטון
|8 פרקים
|-
|2015–2018
|12 קופים <small>(אנ')</small>
|אוליביה / העדה<ref></ref>
|31 פרקים
|-
|2017
|Perfect Citizen
|קארלה קופר
|סרט
|-
|2021–2023
|ג'יני וג'ורג'יה
|בוורלי
|10 פרקים
|}

== מועמדויות וזכיות ==
{| class="wikitable"
!שנה
!פרס
!קטגוריה
!הפקה
!תוצאה
|-
| rowspan="3" |2000
| rowspan="2" |פרסי ג'ימיני
| rowspan="2" |השחקנית האורחת הטובה ביותר בסדרת דרמה
|Da Vinci's Inquest
|
|-
| rowspan="2" |Cold Squad
|
|-
| rowspan="2" |פרסי ליאו
|השחקנית הטובה ביותר בסדרת דרמה
|
|-
|2002
|השחקנית הראשית הטובה ביותר בסדרת דרמה
|דרכים מסתוריות
|
|-
| rowspan="2" |2005
|פרסי ג'ימיני
|השחקנית הראשית הטובה ביותר בסדרת דרמה או במיני-סדרה
|The Life
|
|-
| rowspan="2" |פרסי ליאו
| rowspan="2" |השחקנית המשנית הטובה ביותר בסדרת דרמה
| rowspan="2" |Robson Arms
|
|-
|2007
|
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה קנדיות
קטגוריה:בוגרות האקדמיה האמריקאית לאמנויות הדרמה
קטגוריה:קנדיות שנולדו ב-1976
הירש גורדון

הירש ליב גורדון (26 בנובמבר 1896, דוגאלישוק ליטא – 20 בינואר 1969, ניו יורק ארצות הברית) היה חניך ישיבות ליטא (וולוז'ין, סלבודקה ולידא), רופא, פסיכיאטר, נשיא הסתדרות הרופאים היהודים בארצות הברית, מומחה לכתב חרטומים, פובליציסט, איש חינוך, קצין גבוה בצי ארצות הברית, ובעל עשרה תארים אקדמאים, מתוכם שישה תוארי דוקטור.

== קורות חייו ==
נולד בכ"א בכסלו ה'תרנ"ז, לרב אליהו גורדון ששימש ברבנות בווילנה ובניו יורק, ולמלכה לבית קצנלבוגן – צאצאית למשפחת המהר"ם מפדבא. אביו נתן לו את השם הירש לייב, על שמו של הנצי"ב מוולוז'ין שהיה רבו. בהיותו בן תשע שנים נשלח ללמוד בישיבת סלבודקה אצל רבי ברוך בר ליבוביץ. את לימודיו התורניים המשיך בישיבת לידא, אצל הרבנים יצחק יעקב ריינס ושלמה פוליצ'ק, ולאחר מכן בישיבת וולוז'ין אצל רבי רפאל שפירא.

מאוחר יותר למד בבית המדרש הגבוה לחכמת ישראל – ישיבתו של רב צעיר, באודסה, שם התגורר בחדר דל ועזוב, וסבל עוני ומחסור. באודסה למד מפיהם של רבי חיים טשרנוביץ (רב צעיר), המשורר חיים נחמן ביאליק, פרופ' יוסף קלוזנר, הרב ד"ר ישראל אברהם רבין, וחוקר התלמוד שלום (בן יחזקאל) אלבק.

בשנת 1914 סיים את לימודיו באודסה ונסע לארץ ישראל, שם עבד כפועל בפרדס בפתח תקווה. ולאחר מכן החל להשתלם בטכניון בחיפה. עם פרוץ מלחמת העולם הראשונה, בהיותו נתין רוסי, גרשוהו השלטונות הטורקים למצרים, שם פגש את זאב ז'בוטינסקי ואת יוסף טרומפלדור. הוא הצטרף לגדוד הפרדות, ונלחם במערכת גליפולי ממערב למצרי הדרדנלים.

לאחר שפלוגתו התפזרה, נסע גורדון לאיטליה ושימש כמרצה, בבית המדרש לרבנים, בפירנצה, ובאוגוסט 1915, השתקע בארצות הברית. בארצות הברית חילק את זמנו לשלושה חלקים, ועסק בעיתונאות וחינוך יהודים, כמו כן למד באוניברסיטת ייל: שפות שמיות, תנ"ך וארכאולוגיה.

בשנת 1918 כאשר יצחק בן-צבי ודוד בן-גוריון, שגלו מהארץ בזמן המלחמה בפקודתו של ג'מאל פאשה, יזמו את הקמת הגדוד ה-39 (הגדוד העברי האמריקני) בפיקודו של הקולונל אליעזר מרגולין. הצטרף גם גורדון לגדוד, ועלה בעקבות כך לארץ ישראל בפעם השנייה. באפריל 1919 ערב חג הפסח, חנה הגדוד בשדות הכפר צרפנד אל-עמאר. לכבוד החג, נסעו רבים מן החיילים לערים שונות בארץ לסעוד את סעודת ליל הסדר, אצל משפחות שהסכימו לארחם. גורדון שם את פניו אל בני ברק, שם ערכו את הסדר רבי עקיבא וחבריו. לדבריו תמיד ראה את עצמו מתלמידיו של רבי עקיבא שהגיעו למקום עריכת הסדר, בזמן קריאת שמע של שחרית. תלמידיו של רבי עקיבא היו חיילים בצבא בר כוכבא, והוא גם כן חייל מתנדב שעלה מארצות הברית, להילחם ולשחרר את ארץ ישראל. גורדון אסף מספר חיילים והם החלו צועדים בחולות מתוך כוונה להגיע לבני ברק. בסופו של דבר הגיעו לראשון לציון, ונכנסו לעיר תוך שהם שרים שירי לכת צבאיים. הירש וחבריו קיימו את הסדר אצל אחת המשפחות, ששמחה לארחם.

במחנה צריפין היה באותם הימים תיאטרון צבאי, ועל במתו הועלתה הדרמה "נר תמיד" שנכתבה על ידי הירש.

בהמשך הוא חזר לארצות הברית ולמד רפואה באוניברסיטת ייל.

== קישורים חיצוניים ==
* 
* [http://www.yivoarchives.org/index.php?p=collections/controlcard&id=32879 מידע ביוגרפי]
* 

== הערות שוליים ==

קטגוריה:בוגרי ישיבת וולוז'ין
קטגוריה:לוחמי הגדודים העבריים
קטגוריה:רופאים יהודים אמריקאים
קטגוריה:פסיכיאטרים אמריקאים
קטגוריה:קצינים וחוגרים יהודים בצי ארצות הברית
קטגוריה:אגיפטולוגים
קטגוריה:בוגרי בית הספר לרפואה באוניברסיטת ייל
קטגוריה:אמריקאים שנולדו ב-1896
קטגוריה:אמריקאים שנפטרו ב-1969
יחסי מוזמביק–שווייץ

יחסי מוזמביק–שווייץ הם היחסים הדיפלומטיים הרשמיים שבין רפובליקת מוזמביק לבין הקונפדרציה השווייצרית.

== היסטוריה ==
בין רפובליקת מוזמביק לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים שבין רפובליקת מוזמביק לקונפדרציה השווייצרית הם יחסים חמים וידידותיים, הנובעים מהיותה של מוזמביק מדינה מועדפת של שווייץ לשיתופי פעולה.

ב-30 באוקטובר 1974, הכירה המועצה הפדרלית של שווייץ בעצמאותה של מוזמביק, שהוכרזה באופן רשמי רק ב-24 ביוני 1975. ב-1977 פתחה שווייץ שגרירות במפוטו. שיתוף הפעולה הבילטרלי שמתקיים בין שתי המדינות החל בשנת 1979.

שורשי שיתוף הפעולה של שווייץ עם מוזמביק נעוצים בשנות השמונים של המאה התשע עשרה, כאשר המיסיון השווייצרי במדינה נוסד. המיסיונרים השווייצרים זכו להכרה רחבה במוזמביק, הודות לעבודתם למען שיפור איכות החיים במדינה. המיסיונרים בנו בתי חולים, בתי ספר מקומיים (דבר שהוביל למחלוקת ומתיחות עם פורטוגל. נשיא הארגון לשחרור מוזמביק, אדוארדו מונדלאנה, למד בבית ספר שייסדו המיסיונרים השווייצריים במדינה.

בין שתי המדינות מתקיים שיתוף פעולה נרחב למען פיתוחה של מוזמביק. על פי הלשכה השווייצרית המרכזית לסטטיסטיקה, בסוף שנת 2019 התגוררו במוזמביק מאה ארבעים ותשעה אזרחים שווייצרים.

== נציגויות דיפלומטיות ==
* מוזמביק אינה מיוצגת בשווייץ בדרג השגרירות. מוזמביק מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.
* שווייץ מיוצגת במוזמביק בדרג השגרירות באמצעות שגרירות רשמית שהיא מחזיקה במפוטו, בירת המדינה.

== קישורים חיצוניים ==

* [https://www.eda.admin.ch/countries/mozambique/en/home/switzerland-and/bilateral-relations.html Bilateral relations Switzerland–Mozambique], אתר משרד החוץ של שווייץ

== הערות שוליים ==
עירוניות נוף

עִירו֗נִיוּת נוף (נקרא גם בשם: אדריכלות הנוף העירוני, באנגלית: Landscape Urbanism) היא תאוריה חדשה בתחום של תכנון ערים ואזורים שהופיעה לראשונה בסוף המאה ה-20 הטוענת כי הדרך הטובה ביותר לארגן ערים היא באמצעות עיצוב הנוף של העיר ולא תכנון הבניינים שלה. הביטוי עירוניות נוף הופיע לראשונה באמצע שנות ה-90. מאז ביטוי זה קיבל שימושים רבים ושונים אך לרוב הוא מצוטט כתגובה פוסט-מודרניסטית או פוסט-פוסט-מודרניסטית לכישלונות של "עירוניות מתחדשת (New Urbanism)".

וההתרחקות מהחזונות והדרישות המקיפות נושא זה כגון: "אדריכלות מודרנית ו-תכנון עירוני". ביטוי הופיע לראשונה ביצירתו של "פיטר קונולי" סטודנט לתואר שני בעיצוב עירוני מ-אוסטרליה. בשנת 1994 קונולי השתמש לראשונה בביטוי בכותרת להצעתו לתואר שני בעיצוב אורבני באוניברסיטת RMIT במלבורן בו הוא הציע כי שפה של עירוניות נוף 'בקושי קיימת וצריכה להתבטא, וכי עירוניות קיימות היא מוגבלות בחקירת הנוף. הוא גם השתמש במונח "נוף כעירוניות" במאמרו: "101 רעיונות על פארקים גדולים" בשנה זו.

== הביאנלה לאדריכלות הנוף העירוני - בת ים ==

בשנת 2008 נערכה בפעם הראשונה בעולם הביאנלה הראשונה שעסקה בנושא זו כדי להביא לידי עירוניות מתחדשת בעיר: בת-ים.

== ראו גם ==
* עיצוב עירוני
* אדריכלות נוף

== קישורים חיצוניים ==

* [https://www.gardenvisit.com/landscape_architecture/urban_design תיאוריות ב"עירוניות נוף ו-עיצוב עירוני" באתר gardenvisit]
* [https://web.archive.org/web/20110725080246/http://www.biennale-batyam.org/default.asp הביאנלה לאדריכלות הנוף העירוני - בת ים (2008)]

קטגוריה:עיצוב נוף
קטגוריה:עיצוב עירוני
קטגוריה:תכנון עירוני
קטגוריה:מדעי העיר והאזור
יחסי מלאווי–שווייץ

יחסי מלאווי–שווייץ הם היחסים הדיפלומטיים הרשמיים שבין רפובליקת מלאווי לבין הקונפדרציה השווייצרית.

== היסטוריה ==
בין רפובליקת מלאווי לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ היחסים שבין רפובליקת מלאווי לבין הקונפדרציה השווייצרית הם יחסים דיפלומטיים חמים וידידותיים אך אינם קרובים במיוחד. מלאווי אינה מועדפת של שווייץ לשיתוף פעולה.

סוחרים שווייצרים התיישבו באזור הפרוטקטורט הבריטי ניאסלנד בשנות השלושים של המאה העשרים. כאשר המדינה הכריזה על עצמאותה ב-1964, הכירה שווייץ במהירות במדינה החדשה. שתי המדינות כוננו את יחסיהן לאחר שנתיים של מגעים, בשנת 1966.

עיקר שיתוף הפעולה שבין שווייץ למלאווי מתרחש בתחום התפתחות המדינה. שווייץ עוזרת למלאווי בהיחלצות ממגפת האיידס, ובייחוד בקרב צעירים.

על פי הלשכה השווייצרית המרכזית לסטטיסטיקה, בסוף שנת 2015 התגוררו במלאווי עשרים ואחד אזרחים שווייצרים.

== נציגויות דיפלומטיות ==
* שווייץ אינה מיוצגת במלאווי בדרג השגרירות. שווייץ מיוצגת במלאווי בדרג הקונסולרי באמצעות קונסוליה רשמית שהיא מחזיקה בלילונגווה, בירת המדינה. שווייץ האמינה את שגרירותה שבהארארה, בירת זימבבואה, על מלאווי.
* מלאווי אינה מיוצגת בשווייץ בדרג השגרירות. מלאווי מיוצגת בשווייץ בדרג הקונסולרי באמצעות קונסוליה רשמית שהיא מחזיקה בציריך. מלאווי האמינה את שגרירותה שבבריסל, בירת בלגיה, על שווייץ.

== קישורים חיצוניים ==
* [https://www.eda.admin.ch/countries/malawi/en/home/switzerland-and/bilateral-relations.html Bilateral relations Switzerland–Malawi]
* [http://www.foreignaffairs.gov.mw/index.php/styles/bilateral-relations/europe/113-bilateral-relations/europe/175-malawi-switzerland Malawi - Switzerland]

== הערות שוליים ==
פתן ים דובויז

פתן ים דובויז (שם מדעי: Aipysurus duboisii) הוא מין של נחש ים ממשפחת הפתניים, אשר נחשב למין הנחש הארסי ביותר בעולם לאחר המין טאיפן פנים-יבשתי, והוא הארסי מכל נחשי הים. הוא נקרא על שם החוקר הבלגי שארל פרדריק דובואה (Charles Frédéric Dubois).

== מאפיינים ==
נחש זה יכול להגיע לאורך 148 סנטימטרים, לרבות הזנב, אם כי נפוץ יותר באורך 80 סנטימטרים. הוא בעל גוונים משתנים בין אוכלוסיות שונות, כשצבעו מכחול בהיר לאפור כהה והבטן בהירה. לנחש רצועות אפורות בהירות לאורך גופו. הוא בעל זנב רחב העוזר לנווט במים וראש רחב עם נחיריים מופנות מעט כלפי מעלה. העיניים של הנחש קטנות ומרוחקות זו מזו. נקבות הנחשים משריצות צאצאים חיים.

הנחש חי בטבע באזור הטרופי של גינאה החדשה, קלדוניה החדשה, ובצפון-מזרח אך גם בחלק ממערב אוסטרליה והם נפוצים בשוניות האלמוגים והחופים של ים האלמוגים, ים אראפורה וים טימור וכן באוקיינוס ההודי.

הנחש הוא צייד של מורנות ודגים נוספים החיים בעומק רדוד (עד 80 מטר), בהשתמשם בארס החזק כדי להרוג ואז לבלוע את הטרף. הנחשים מצויים רוב זמנם בתוך המים וכמעט לא עולים ליבשה.

הארס של נחש זה הוא אחד משלושת הקטלניים שבנחשים לפי סיווג ה-LD50, לצד המינים טאיפן פנים-יבשתי ופתן חום מזרחי, שגם הם חיים באוסטרליה. ארס זה מסוגל להרוג אדם בקלות עם מדד LD50 של 0.044 מ"ג/ק"ג.

==קישורים חיצוניים==

==הערות שוליים==

קטגוריה:פתני ים
קטגוריה:בעלי חיים ימיים בצפון אוסטרליה
אור דסה

אור דסה (נולד ב-20 בספטמבר 1998) הוא כדורגלן ישראלי המשחק בעמדת הקשר.

==קריירת מועדונים==
דסה נולד בנס ציונה, למשפחה יוצאת אתיופיה. אחיו הגדול, אלי דסה הוא כדורגלן דינמו מוסקבה מליגת העל הרוסית וקפטן נבחרת ישראל הבוגרת.

החל לשחק כדורגל במחלקת הנוער של סקציה נס ציונה, ובגיל 14 עבר למחלקת הנוער של מכבי תל אביב. בעונת השתתף עם קבוצת הנוער של מכבי תל אביב בליגת האלופות לנוער.

ב-28 באוקטובר 2015 ערך את הופעת הבכורה שלו בקבוצה הבוגרת של מכבי תל אביב, כשנכנס כמחליף בהפסד 1–3 לבני יהודה בגביע הטוטו של ליגת העל.<ref></ref>

ב-29 באוקטובר 2017 ערך דסה את הופעת הבכורה שלו בליגת העל עם מכבי תל אביב, בניצחון 5–2 על הפועל עכו. ב-5 בנובמבר 2017 הבקיע את שער הבכורה שלו בקריירה, בניצחון 1–0 על הפועל רעננה. שיחק בסה"כ [https://www.maccabipedia.co.il/%D7%90%D7%95%D7%A8_%D7%93%D7%A1%D7%94 2 עונות] במכבי תל אביב.

ב-31 בינואר 2018 הושאל להפועל רעננה מליגת העל, עד לסיום העונה, וב-3 בפברואר ערך את הופעת הבכורה שלו במועדון, כשנכנס כמחליף בהפסד 0–1 להפועל עכו. כעבור ארבעה ימים כבש את שערו הראשון במדי הפועל רעננה, במשחק מול מ.ס. אשדוד בגביע המדינה. בליגה כבש שער אחד בעשר הופעות עד תום עונת 2017/2018, ובסופה הוארכה השאלתו בעונה נוספת.

בעונת 2018/2019 כבש דסה שלושה שערים ב-24 הופעות בליגת העל, ובסופה חתם על חוזה חדש לארבע שנים נוספות בהפועל רעננה.

ב-14 באוגוסט 2020 חתם לעונה אחת בהפועל כפר סבא מליגת העל, עם אופציה לעונה נוספת.

ב-24 ביולי 2021 חתם במועדון ארוקה מליגת העל הפורטוגלית, לזכותו 4 הופעות במדיה בליגה ובנוסף גם הופעה אחת בגביע הליגה הפורטוגלית.

ב-28 בספטמבר חזר לישראל, וחתם בהפועל רמת-גן גבעתיים מהליגה הלאומית.

ב-27 בספטמבר 2023 חתם בהפועל עכו מהליגה הלאומית, בא כבש שער אחד [https://www.football.org.il/leagues/games/game/?season_id=25&game_id=865369 בניצחון 1:4] על מכבי יפו.

== נבחרות ישראל ==
ב-2015 שיחק בנבחרת נוער ב' עד גיל 18 ולזכותו שלוש הופעות במדיה. בשנים 2017–2019 היה שחקן נבחרת הצעירה של ישראל עד גיל 21, במדיה רשם 15 הופעות, בהן כבש שער אחד.

== חיים אישיים ==
טבעוני משנת 2019.

== תארים ==
מכבי תל אביב
* גביע הטוטו (ליגת העל): 2017/2018

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:נס ציונה: כדורגלנים
קטגוריה:כדורגלני מכבי תל אביב
קטגוריה:כדורגלני הפועל רעננה
קטגוריה:כדורגלני הפועל כפר סבא
קטגוריה:כדורגלני ארוקה
קטגוריה:כדורגלני הפועל רמת גן
קטגוריה:כדורגלני הפועל עכו
קטגוריה:כדורגלנים ישראלים בפורטוגל
קטגוריה:ישראלים שנולדו ב-1998
מבצע קיילה מולר

נשיא ארצות הברית [[דונלד טראמפ ביחד עם פקידי ממשל אזרחיים וצבאיים בחדר המצב הבית הלבן, צופה בשידור חי של הפשיטה]]
מבצע קיילה מולר היה מבצע צבאי של כוחות אמריקאים ללכידת מנהיג ארגון הטרור דאעש אבו בכר אל-בגדאדי. אל-בגדאדי נהרג כשפוצץ אפוד נפץ כדי להתחמק מלכידתו.<ref></ref> שם הקוד שניתן למבצע היה "קיילה מולר" , על שמה של עובדת הומניטרית אמריקאית שנחטפה, עונתה ועברה התעללות מינית על ידי פעילי דאעש ובין היתר על ידי בגדאדי עצמו.<ref name="theguardian2019"></ref>

== הפשיטה ==
ב־26 באוקטובר 2019 ניהל כוח דלתא פשיטה במחוז אידליב שבסוריה, סמוך לגבול טורקיה-סוריה, כדי לתפוס את אל-בגדאדי. אל-בגדאדי התאבד במהלך הפשיטה בהפעלה עצמית של אפוד נפץ, לאחר שאוגף על ידי חיילי כוח דלתא לתוך מנהרה מתחת למתחם בו שהה באותה עת. בנוסף אליו נהרגו שלושת ילדיו הצעירים בעת שבגדאדי הפעיל את אפוד הנפץ.<ref></ref><ref name="theguardian2019"></ref> מותו אושר מאוחר יותר על ידי בדיקת DNA.<ref name="rt_oct_27"></ref> 

הפשיטה התרחשה לאחר מאמצי מודיעין של האגף לפעולות מיוחדות במטרה לתפוס את אל-בגדאדי.<ref></ref> הכוחות הסוריים הדמוקרטיים סיפקו תמיכה ישירה ורחבה במבצע.<ref></ref> הניו יורק טיימס דיווח כי ה-CIA השיג את המודיעין על מקום מחבואו של בגדאדי לאחר מעצרם של אשתו של בגדאדי ושליח.<ref name="nytimes"></ref>
על פי הדיווחים, שמונה מסוקים (רובם מסוג בואינג CH-47 צ'ינוק) הנושאים את חיילי כוח דלתא ביצעו את הפשיטה. החיילים נתקלו באש ברגע הגעתם למתחם בו שהה בגדאדי. הם נחתו סמוך למתחם ולאחר מכן פרצו את חומות המתחם. בגדאדי הפעיל אפוד נפץ לאחר שחיילי הכוחות המיוחדים הניסו אותו אל תוך מנהרה, וכך התאבד והרג את שלושת ילדיו. המבצע ארך שעתיים, ומיד אחריו נעשתה בדיקת DNA כדי לוודא את זהותו של בגדאדי.

המבצע נקרא על שם קיילה מולר פעילת זכויות אדם אמריקאית שנאנסה ונרצחה על ידי אל-בגדאדי לאחר שנתפסה בידי מחבלי דאעש.

== ראו גם ==
* מבצע חנית נפטון
* קונאן, כלב קרבי בכוח דלתא של צבא ארצות הברית

== קישורים חיצוניים ==

* [https://www.whitehouse.gov/briefings-statements/statement-president-death-abu-bakr-al-baghdadi/ הצהרת נשיא ארצות הברית על מותו של אבו בכר] gov, 27 באוקטובר 2019
* 
* 

== הערות שוליים ==

קטגוריה:המלחמה העולמית בטרור
קטגוריה:מלחמת האזרחים בסוריה
קטגוריה:מבצע נחישות טבועה
קטגוריה:קרבות המדינה האסלאמית
קטגוריה:2019: סכסוכים
קיילה מולר
קטגוריה:נשיאות דונלד טראמפ
סובארו פלאו

סובארו פלאו (ביפנית: プレオ, באנגלית: Subaru Pleo) היא מכונית סופרמיני, שהוגדרה בקטגוריית כלי הרכב ביפן "Kei car" מתוצרת יצרן הרכב היפני סובארו אשר יוצרה בין השנים 1998–2010 (דור ראשון), ומיוצרת משנת 2010 ועד היום (דור שני) על ידי יצרנית הרכב היפנית דייהטסו ב-יפן (קרוי: "Daihatsu Mira").

יצרנית הרכב סובארו היא חברת בת של התאגיד הרב-לאומי היפני Subaru Corporation (שם רשמי: "פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社).
==תצורות==
* 5 דלתות - מיקרוואן (דור ראשון)
* 3-5 דלתות האצ'בק (דור שני)

==דור ראשון (1998-2010)==

* 4-5 נוסעים
* מנוע קדמי - רוחבי
* מנוע בנזין
* סוגי הנעה: הנעה קדמית, הנעה כפולה 4x4
* קיבולת מכל דלק - 32 ליטר
* צבעים חיצוניים: שחור, כחול, אפור, אדום, כסוף, לבן, צהוב
===דגמים דור ראשון===
* "Nesta" - דגם רטרו, שווק מיולי 1999
* "LS" - דגם ספורטיבי, שווק מאוקטובר 1999
* "Le" - שווק מדצמבר 1999
* "G Edition" מדגם "Nesta", שווק ממאי 2000
* "Pleo Nicot", שווק מדצמבר 2000
* "RS", שווק ממאי 2001, באוקטובר 2001 יוצרה סדרה נוספת מדגם "RS"
* "L Plus Package", שווק מינואר 2002
* "F Special", שווק מינואר 2002
* "RS Limited II", שווק ממאי 2002, הנעה כפולה 4x4, באוקטובר 2002 יוצרה סדרה נוספת מהדגם
* "LS Limited", שווק ממאי 2002, הנעה כפולה 4x4, באוקטובר 2002 יוצרה סדרה נוספת מהדגם
* "F Limited", שווק ממאי 2002, הנעה כפולה 4x4, באוקטובר 2002 יוצרה סדרה נוספת מהדגם
* "FS Limited", שווק ממאי 2003
* "FS Special", שווק ממאי 2003
* "L Special", שווק ממאי 2003
* "Nesta GS Special", שווק ממאי 2003
* "RS Limited" - מתיחת פנים לדגם ביולי 2003
* "LS Limited" - מתיחת פנים לדגם ביולי 2003
* "L Special Color Selection" - שווק מאמצע 2003
* "R2" - שווק מדצמבר 2003

== תמונות ==
<gallery mode="packed" heights="120">
קובץ: Subaru Pleo Nicot 001.JPG| "סובארו פלאו" דגם "Nicot", דור ראשון
קובץ: Subaru Pleo 003.JPG| "סובארו פלאו", דור ראשון
קובץ: Subaru Pleo 004.JPG| "סובארו פלאו", דור ראשון
קובץ: Subaru Pleo Nesta 001.JPG| "סובארו פלאו" דגם "Nesta" (מכונית רטרו), דור ראשון
קובץ: Subaru Pleo Nesta 002.JPG| "סובארו פלאו" דגם "Nesta" (מכונית רטרו), דור ראשון
</gallery>

<gallery mode="packed" heights="120">
קובץ: Subaru Pleo Custom R AWD.JPG| "סובארו פלאו" דגם "Custom R", דור שני
קובץ: 2nd Subaru Pleo Van 2.jpg| "סובארו פלאו", 3 דלתות דור שני
קובץ:Subaru Pleo Custom R AWD Interior.jpg | "סובארו פלאו" דגם "Custom R", דור שני - מבט לתא הנהג ולוח מחוונים
</gallery>

==ראו גם==
* סובארו
* סובארו R-2
* סובארו R2

== קישורים חיצוניים ==

* 

== הערות שוליים ==

קטגוריה:מכוניות סופרמיני
R2
קטגוריה:דגמי מכוניות שהושקו ב-1998
קטגוריה:דגמי מכוניות שהושקו ב-2010
קטגוריה:כלי רכב יפניים
קטגוריה:כלי רכב מסוג קיי
יחסי הרפובליקה המרכז-אפריקאית – שווייץ

יחסי הרפובליקה המרכז-אפריקאית–שווייץ הם היחסים הדיפלומטיים הרשמיים שבין הרפובליקה המרכז-אפריקאית לבין הקונפדרציה השווייצרית.

== היסטוריה ==
בין הרפובליקה המרכז-אפריקאית לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים שבין הרפובליקה המרכז-אפריקאית לבין הקונפדרציה השווייצרית היו יחסים חלשים למשך זמן רב, אך תמיד התקיים בהם שיתוף פעולה מסוג כלשהו.

המועצה הפדרלית של שווייץ הכירה בעצמאותה של הרפובליקה המרכז-אפריקאית ב-13 באוגוסט 1960, וכוננה עמה יחסים דיפלומטיים רשמיים בשנת 1964. בשנת 1973, שתי המדינות חתמו על הסכמים בילטרליים בנושאים: תחבורה אווירית, מסחר, הגנה וקידום הדדי של השקעות. למרות זאת, היחסים שבין שתי המדינות נותרו חלשים.

שווייץ מספקת לרפובליקה המרכז-אפריקאית תמיכה דרך ארגונים בינלאומיים; האומות המאוחדות, יוניצ"ף וכו'. בנוסף, מתקיים גם קשר בין הרפובליקה המרכז-אפריקאית לשווייץ דרך ארגונים לא ממשלתיים.

שווייץ הציעה לרפובליקה המרכז-אפריקאית עזרה בגישור בין האזרחים, אשר היו מצויים במתח כבד, בשנת 2008.

== שווייצרים ברפובליקה המרכז-אפריקאית ==
על פי הלשכה השווייצרית המרכזית לסטטיסטיקה, ב-1 בינואר 2016 התגוררו ברפובליקה המרכז-אפריקאית אחד עשר שווייצרים. השווייצרים חיים ברפובליקה המרכז-אפריקאית במסגרת קהילתית והם בחלקם מיסיונרים ובחלקם תורמים למדינה בסיוע הומניטרי. 

== נציגויות דיפלומטיות ==
* שווייץ אינה מיוצגת ברפובליקה המרכז-אפריקאית בדרג השגרירות. שווייץ מיוצגת ברפובליקה המרכז-אפריקאית בדרג הקונסולרי באמצעות קונסוליה רשמית שהיא מחזיקה בבנגי, בירת המדינה.
* הרפובליקה המרכז-אפריקאית אינה מיוצגת בשווייץ, הן בדרג השגרירות והן בדרג הקונסולרי.

== קישורים חיצוניים ==
* [https://www.eda.admin.ch/eda/en/fdfa/representations-and-travel-advice/central-african-republic/switzerland-central-african-republic.html Bilateral relations Switzerland–Central African Republic], אתר משרד החוץ של שווייץ

== הערות שוליים ==
יוסף יהודה חכים

שלט בכניסה למערת הקבורה שבה קבור הרב חכים
הרב יוסף יהודה (יאודה) חכים (ה'תק"ף, 1820 - י"ח בכסלו ה'תרנ"ז, 23 בנובמבר 1896) היה רב ומקובל, שכיהן במשרת החכם באשי של איזמיר לתקופה קצרה ולאחר מכן היה חכם באשי בצפת ורבה הראשי של העדה הספרדית בעיר.

==תולדות חייו==
נולד בשנת ה'תק"ף (1820) בטורקיה. הרב חיים פלאג'י מינה אותו ליורשו במשרת החכם באשי של איזמיר, ואכן בשנת ה'תרכ"ח (1868), לאחר פטירת הרב פלאג'י הוא התמנה לתפקיד, מינוי שהוכר על ידי הסולטאן אבדילאזיז. אולם, הרב חכים פרש מתפקידו זמן קצר לאחר מכן, משום שהתנגד לשורת רפורמות בהנהגת הקהילה שביקש לבצע מושל המחוז ביד אחת עם ראשי הקהילה, בהם הכנסת לימודי שפות לבתי הספר היהודיים. הוא עלה עם משפחתו לארץ ישראל, והתיישב בצפת. על פי המסופר, בתחילה התבודד במרתף בית הכנסת בנאה ועסק בתורה, ובהמשך התמנה לרב ראשי של העדה הספרדית וחכם באשי, עד לפטירתו בי"ח בכסלו ה'תרנ"ז, 23 בנובמבר 1896. נקבר בבית הקברות היהודי העתיק בצפת, במערת רבי משה אלשיך.

==משפחתו==
נשא את גרסיא. בסמיכות לקברו בצפת נתגלתה מצבה של אשה בשם גרסיא, אשר תוארה כ"רבנית" ו"מסתופפת בצל הרב". משפחת חכים זיהתה אותה עם גרסיא חכים, ואף ציינה זאת במצבה חדשה שהקימה לצד המצבה הקדומה. אמנם, ניתוח פלאוגרפי של הכיתוב שעל גבי המצבה וכן מיקומו של הקבר בבית העלמין מלמדים כי המצבה קדומה יותר, ככל הנראה מהמאה ה-16. לאור זאת, מספר חוקרים הציעו שזו מצבתה של אשת הרב יוסף מטראני, שנטמן בסמוך.

בנו רבי שלמה, שכיהן בחייו כדיין בבית הדין בצפת, התמנה לממלא מקומו. נהרג בתאונת רכבת במצרים בשנת 1907.

==לקריאה נוספת==
* שמעון ואנונו, אנציקלופדיה לחכמי טורקיה, ירושלים, ה'תשס"ו, עמ' 327–328.

==קישורים חיצוניים==
* עמנואל פדהצור, [https://epedhazuryoman.wordpress.com/2016/12/16/אחרי-120-שנה-ההספד-על-החכם-באשי-יוסף-יהודה/ אחרי 120 שנה. ההספד על החכם באשי יוסף יהודה חכים. ועל ימים אחרים בצפת]
* ענת קורול-גורדון, [https://www.youtube.com/watch?v=iQNQ92HK9GM כאן סקרנים - תעלומת האשה מצפת], סרטון על קברה של גרסיא בצפת.

==הערות שוליים==

קטגוריה:רבנים טורקים
קטגוריה:צפת: רבנים ראשיים
קטגוריה:אנשי עליות קדומות לארץ ישראל
קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:נושאי משרת חכם באשי
קטגוריה:יהודים הקבורים בבית הקברות בצפת
קטגוריה:רבנים ספרדיים
קטגוריה:רבנים ארץ-ישראלים
קטגוריה:עולים לארץ ישראל בשנים 1800–1881
קטגוריה:ילידי 1820
קטגוריה:ארץ-ישראלים שנפטרו ב-1896
יחסי ניז'ר–שווייץ

יחסי ניז'ר–שווייץ הם היחסים הדיפלומטיים הרשמיים שבין הרפובליקה של ניז'ר לבין הקונפדרציה השווייצרית.

== היסטוריה ==
בין הרפובליקה של ניז'ר לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים שבין הרפובליקה של ניז'ר לבין הקונפדרציה השווייצרית הם יחסים דיפלומטיים חמים, עקב היותה של ניז'ר מדינה מועדפת של שווייץ לשיתוף פעולה בקידום ההתפתחות של המדינה.

שווייץ הכירה בעצמאותה של ניז'ר ב-1960 וכוננה עמה יחסים דיפלומטיים רשמיים כבר באותה העת. אף על פי שנחתמו בין שתי המדינות הסכמים שונים בנושאים: מסחר, הגנה על השקעות ושיתוף פעולה טכנולוגי בין השנים 1962–1978, שווי הסחר שבין שתי המדינות נשאר נמוך לאורך השנים.

שווייץ תומכת בניז'ר מבחינה הומניטרית ומשקיעה כ-25 מיליון פרנקים שווייצריים מדי שנה על מנת לזרז ולקדם את התפתחותה של המדינה.

על פי הלשכה השווייצרית המרכזית לסטטיסטיקה, בסוף שנת 2015 התגוררו בניז'ר שלושים ותשעה אזרחים שווייצרים.

== נציגויות דיפלומטיות ==
* שווייץ אינה מיוצגת בניז'ר, הן בדרג השגרירות והן בדרג הקונסולרי. שווייץ מיוצגת בניז'ר באמצעות משרד ייצוגי שהיא מחזיקה בניאמיי, בירת המדינה.
* ניז'ר אינה מיוצגת בשווייץ בדרג השגרירות. ניז'ר מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.

== קישורים חיצוניים ==
* [https://www.eda.admin.ch/eda/en/fdfa/representations-and-travel-advice/niger/switzerland-niger.html Bilateral relations Switzerland–Niger], אתר משרד החוץ של שווייץ

== הערות שוליים ==
חצי האי ל'ין

חצי האי ל'ין (בוולשית: Penrhyn Llŷn) הוא חצי אי בגודל של כ-400 קילומטר רבוע השוכן בגוויניד' בקצה הצפון-מערבי של ויילס.

חצי האי יוצא מחופה הצפון-מערבי של ויילס כ-50 ק"מ לכיוון מזרח אל תוך הים האירי, צפונית לחצי האי מצוי האי אנגלסי המופרד משאר ויילס במצר מנאי (שמהווה המשך לחוף הצפוני של חצי האי).

רצועת החוף לאורך חצי האי ל'ין הוגדר כאזור יופי טבעי יוצא דופן.

==קישורים חיצוניים==

* [https://www.visitsnowdonia.info/llyn-peninsula עמוד למבקרים בחצי האי] באתר התיירות של שמורת סנודוניה.
* [https://www.theguardian.com/travel/2018/apr/27/holiday-guide-to-the-llyn-peninsula-north-wales מדריך למבקרים בחצי האי] באתר הגארדיאן.
* [https://www.visitwales.com/destinations/north-wales/snowdonia/hidden-beauty-exploring-llyn-peninsula-aonb עמוד אודות אזור היופי הטבעי ל'ין] באתר 'Visit Wales'.

*
קטגוריה:אזורי יופי טבעי יוצא דופן
סובארו R1

סובארו R1 (ביפנית: スバル・R1, באנגלית: Subaru R1) היא מכונית סופרמיני, שהוגדרה בקטגוריית כלי הרכב ביפן "Kei car" מתוצרת יצרן הרכב היפני סובארו אשר יוצרה בין השנים 2005–2010.

יצרנית הרכב סובארו היא חברת בת של התאגיד הרב-לאומי היפני Subaru Corporation (שם רשמי: "פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社).

=="סובארו R1"==

* 3 דלתות האצ'בק.
* 4 נוסעים.
* מנוע קדמי - רוחבי.
* סוגי הנעה: הנעה קדמית, הנעה כפולה 4x4.
* מנוע בנזין.
* מנוע קירור מים.
* צמיגים: 175/65 R14 (קדמיים ואחוריים).
* קיבולת מכל דלק - 40 ליטר.
===דגמים===

* "DBA-RJ1" - מנוע הנעה קדמית
* "DBA-RJ2" - מנוע הנעה כפולה 4x4
* "ABA-RJ1" - מנוע הנעה קדמית
* "ABA-RJ2" - מנוע הנעה כפולה 4x4

== תמונות ==
<gallery mode="packed" heights="120">
קובץ:Subaru R1 rear.jpg| "סובארו R1"
קובץ:Subaru R1 (RJ1) front.JPG| "סובארו R1" דגם "RJ1"
קובץ:Subaru R1 002.JPG| "סובארו R1"
קובץ:R1interior.jpg| "סובארו R1" - מבט לתא הנהג ולוח מחוונים
קובץ:Subaru R1.jpg| "סובארו R1"
קובץ:SUBARU R1 S engine.JPG| "סובארו R1" - מבט למנוע
</gallery>

==ראו גם==
* סובארו
* סובארו R-2
* סובארו R2

== קישורים חיצוניים ==

* 
* 

== הערות שוליים ==

קטגוריה:מכוניות סופרמיני
R1
קטגוריה:דגמי מכוניות שהושקו ב-2005
קטגוריה:כלי רכב יפניים
קטגוריה:כלי רכב מסוג קיי
רד נק

עובדים חקלאיים לבנים ב[[אלבמה, 1936]]
רֵד נֵק (באנגלית: Redneck, מילולית: "אדום-צוואר") הוא כינוי לאמריקאי כפרי לבן ממעמד סוציו-אקונומי נמוך, חסר השכלה, עובד-כפיים ממדינות דרום ארצות הברית. הכינוי מתקשר עם שמרנות, הומופוביה, גזענות (בפרט נגד אפרו-אמריקאים, היספנים ולעיתים גם יהודים), תמיכה בזכות האזרח לשאת נשק והתנגדות לתקינות פוליטית. הכינוי נחשב למעליב, אף שתושבי הדרום משתמשים בכינוי על מנת לכנות זה את זה ואת עצמם בהומור. הכינוי מקביל במידה מסוימת ל"זבל לבן", אף שנושא פחות מטען ביקורתי ממנו, ל"קראקר" (cracker, בן טקסס, צפון פלורידה או ג'ורג'יה) ו"הילבילי" (תושבי דרום רכס הרי האפלצ'ים והרי אוזארק, "הילבילי" הוא אדם המתגורר באזור ספר, עני, בור, חסר חינוך ומטופל בילדים רבים).

== היסטוריה של הביטוי ==
ב-1893 הופיע דיווח על חוואים לבנים בדרום העובדים קשה תחת כיפת השמיים ובעקבות כך ערפם אדום וצרוב-שמש. הביטוי הופיע כבר ב-1891 בתעמולת בחירות כביטוי לא-פוגעני, שקורא ל"רד נקס" לצאת ולהצביע עבור האינטרסים שלהם. בסביבות 1900 היה "רד נקס" כינוי לחברי המפלגה הדמוקרטית כפריים עניים מהדרום. קבוצה זו ניצבה בפרט נגד העשירים והמשכילים ממדינות ניו אינגלנד.

== קישורים חיצוניים ==

* [https://www.merriam-webster.com/dictionary/redneck הגדרה] במילון מריאם-ובסטר
* [https://dictionary.cambridge.org/dictionary/english/redneck הגדרה] במילון קיימברידג'
* קלרנס פייג', [https://web.archive.org/web/20150927171911/https://news.google.com/newspapers?id=jJYWAAAAIBAJ&sjid=pxIEAAAAIBAJ&pg=4969,4414198&dq=redneck+pride&hl=en "'Redneck' is not a word that a politician should take lightly"] מילווקי סנטינל, 18 ביולי 1989

==הערות שוליים==

קטגוריה:פולקלור אמריקאי
קטגוריה:ארצות הברית: דמוגרפיה
קטגוריה:ביטויים סטריאוטיפיים
קטגוריה:אמריקאים לבנים
איריס (סרט)

איריס הוא סרט קולנוע ישראלי משנת 1968 בבימויו, כתיבתו והפקתו של דוד גרינברג, עם גדעון שמר, שמוליק קראוס, ברכה נאמן וליאורה רמון בתפקידים הראשיים.

נמנה עם הסרטים הבודדים בהם שיחקה חנה רובינא.

==תקציר העלילה==
יואל נאמן (גדעון שמר) הוא עיתונאי בן 40 שנמצא במשבר. הוא עומד להתגרש מאשתו שולה (ברכה נאמן) וחושב להתפטר מעבודתו בעיתון ומהעורך מישורי (ניסן יתיר) ולהוציא לאור ספר שירים של אביו המנוח.

אמו האלמנה (חנה רובינא) מנהלת בית אבות קטן ומצפה שיואל ושולה יעניקו לה נכד. הם רוצים להסתיר ממנה את העובדה שהם מתגרשים.

יורם (שמוליק קראוס) הוא עיתונאי וחבר קרוב של יואל. הם עובדים באותו עיתון והעורך מישורי (ניסן יתיר) מנסה לסכסך ביניהם. בתחילת הסרט מתואר טקס הגירושים של יואל ושולה כשיורם והמדפיס חיימק'ה (יעקב בודו) משמשים כעדים לפני בית המשפט הרבני.

יורם מעודד את חברו, מכניס אותו למסיבות שתייה של החברה הבוהמית ומנסה להכיר לו בחורות ביניהן את חברתו קארין (מנדי רייס-דייוויס) אך יואל לא מוצא עניין. הוא גר כעת בדירת גג עלובה וכשהוא חוזר לביתו בלילה הוא פוגש באיריס (ליאורה רמון), נערה כבת 16 כשהיא קוראת את "ז'אן קריסטוף" של רומן רולן. היא מוצאת חן בעיניו והם מתיידדים ומסיירים ברחבי תל אביב ביום חורף סוער.

שולה לא יכולה להמשיך לשקר לאמו של יואל המצפה ממנה לנכד ומודיעה לה כי לא יהיה שום נכד, כי הם מתגרשים. האם נתקפת בהלם ומאושפזת בבית חולים מבלי יכולת לדבר ולתקשר. יורם המסוכסך עם יואל מוסר לו פרטים לא נעימים על "עברה" של איריס. יואל הנרגש מחפש את איריס ומוצא אותה בסירה בחוף הירקון. הוא כופה עצמו עליה אך מתברר לו שכל מה שאמר יורם הוא שקר והוא רץ אליו כדי לסיים את החשבון איתו.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| גדעון שמר || יואל
|-
| ברכה נאמן || שולה
|-
| ליאורה רמון|| איריס
|-
| שמוליק קראוס || יורם
|-
| מנדי רייס-דייוויס || קארין
|-
| יעקב בודו || חיימק'ה
|-
| חנה רובינא || האם
|-
| ניסן יתיר || מישורי
|}
==הפקה==
הסרט צולם בתל אביב בשחור-לבן ויש בו תיאור של הטיילת, נחל הירקון ושאר מקומות בתל אביב כפי שהיו אז ביום חורפי גשום וסוער. זה סרטו העלילתי היחיד של גרינברג שחדל לביים סרטים עלילתיים בעקבות הביקורות הקשות שקיבל בסרט זה.

הסרט יצא זמן קצר לאחר מלחמת ששת הימים ושיקף את המציאות הפוסט-הרואית של חיי הבוהמה שחרגה מגבולות הקולנוע הלאומי-ציוני שהיה נפוץ אז. הסרט נחשב לשערורייתי אז, וגם היום, בכך שהציג רומן בין גבר בן 40 לנערה בת 16. דוד גרינברג שאב השראה לדמותם של יואל וחברו יורם מחייו האישיים שלו עצמו ומסיפור חייו של ידידו איקא ישראלי. דמותה של איריס רומז לקשרים האישיים שהיו לשניהם עם האמנית דפנה ערוד<ref></ref>

בסרט יש גם תצוגת בגדים מסוף שנות ה-60 שאותם עיצב לסרט גדעון אוברזון.

בית האבות בסרט צולם בבתי טובקין, מתחם שכונה סגורה בגבול שכונת מרכז בעלי מלאכה ומתחם בתי שפירא. במקום שכן באותה תקופה בית אבות.<ref></ref>

נעימת הסרט שהולחנה על ידי דוד קריבושי ובוצעה על ידי הזמרת אלכסנדרה הייתה באותו הזמן להיט.

==קישורים חיצוניים==

* [https://www.youtube.com/watch?v=OAewvCwMtWQ&list=PLFR78Uf6Xh3iZP04FaAJGytGj7Btkhkji נעימת הסרט איריס בביצוע אלכסנדרה], באתר יוטיוב
* 

==הערות שוליים==

קטגוריה:סרטי 1968
קטגוריה:סרטים ישראליים
קטגוריה:סרטים בעברית
קטגוריה:סרטי שחור-לבן ישראליים
קטגוריה:סרטים ישראליים משנת 1968
הקטור הררה

הקטור מיגל הררה לופס (בספרדית: Héctor Miguel Herrera López; נולד ב-19 באפריל 1990) הוא כדורגלן מקסיקני המשחק בעמדת הקשר ביוסטון דינמו.

==ביוגרפיה==
===ראשית הקריירה===
הררה התחיל לשחק כדורגל במחלקת הנוער של פצ'וקה. ב-21 ביולי 2010, הררה ערך את הופעת הבכורה שלו בקבוצה הבוגרת בהפסד 0–1 לצ'יבאס ארצות הברית במסגרת הסופר ליג של אמריקה הצפונית. ב-23 ביולי 2011, הררה ערך את הופעת הבכורה שלו בליגת העל המקסיקנית בהפסד 1–4 לסנטוס לגונה.

===פורטו===
ב-28 ביוני 2013 חתם בפורטו מליגת העל הפורטוגזית תמורת 8 מיליון אירו. ב-18 באוגוסט 2013, הררה ערך את הופעת הבכורה שלו בקבוצה בניצחון 1–3 נגד ויטוריה סטובאל. ב-22 באוקטובר 2013, קיבל כרטיס צהוב שני כבר בדקה ה-6 במשחק נגד זניט סנקט פטרבורג במסגרת שלב הבתים של ליגת האלופות, והפך לשחקן שהורחק בשלב המוקדם ביותר של המשחק כתוצאה מכרטיס צהוב שני. ב-20 בדצמבר 2013, הבקיע את שער הבכורה שלו בקבוצה בניצחון 0–4 נגד אולהאננסה.

ב-20 באוגוסט 2014, הררה הבקיע את שער הבכורה שלו בליגת האלופות ניצחון 0–1 נגד ליל. ב-25 בנובמבר הבקיע שער ובישל שתיים נוספים בניצחון 0–3 נגד באטה בוריסוב.

בדצמבר הררה נבחר לכדורגלן העונה של פורטו לעונת . ב-12 בפברואר 2016 הררה ענד לראשונה את סרט הקפטן.

ב-30 במרץ 2019, הררה רשם את הופעתו ה-237 בקבוצה בכל המסגרות ובכך עלה למקום החמישי ברשימת ההופעות של השחקנים הזרים בקבוצה.

===אתלטיקו מדריד===
ב-3 ביולי 2019 הודיעה אתלטיקו מדריד על סיכום עם השחקן וכמה ימים לאחר מכן חתם לשלוש שנים בקבוצה.

ב-18 בספטמבר, ערך את הופעת הבכורה שלו בקבוצה בתיקו 2-2 נגד יובנטוס בו כבש גם את שער הבכורה שלו בקבוצה. שלושה ימים לאחר מכן ערך הררה את הופעת הבכורה שלו בלה ליגה בתיקו 0-0 נגד סלטה ויגו.

במרץ 2022 עזב את אתלטיקו וחתם ביוסטון דינמו.

==קריירה בינלאומית==
בצעירותו, הררה שיחק בנבחרות הצעירות של מקסיקו וזכה עם הנבחרת האולימפית במדליית הזהב באולימפיאדת לונדון (2012). ב-16 באוקטובר 2012, הררה ערך את הופעת הבכורה שלו בנבחרת הבוגרת בניצחון 0–2 נגד . ב-4 בספטמבר 2015, הררה הבקיע את שער הבכורה שלו בנבחרת בתיקו 3-3 נגד .

הררה השתתף עם הנבחרת בגביע הקונפדרציות 2013, מונדיאל 2014, קופה אמריקה 2016, גביע הקונפדרציות 2017 ומונדיאל 2018.

==תארים==
; פורטו
*ליגת העל הפורטוגלית: 
*הסופר קאפ הפורטוגלי: , 

;אתלטיקו מדריד
* לה ליגה: 2020/2021

; נבחרת מקסיקו
*משחקי המוקדמות האולימפיים של ה-CONCACAF: 
*גביע טולון: 
*המשחקים האולימפיים: 2012
*גביע הזהב: 2015
*גביע ה-CONCACAF: 

; אישיים
*כדורגלן הטורניר של טורניר טולון: 
*כדורגלן העונה של פורטו: 
*מלך הבישולים של גביע הקונפדרציות 2017 (3 בישולים)
*נבחרת השנה בליגת העל הפורטוגלית: , 
*שער השנה בליגת העל הפורטוגלית: 
*נבחרי השנה של ה-CONCACAF: , 
*נבחרת השנה של IFFHS: 2020

==קישורים חיצוניים==

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני פצ'וקה
קטגוריה:כדורגלני פורטו
קטגוריה:כדורגלני אתלטיקו מדריד
קטגוריה:כדורגלני יוסטון דינמו
קטגוריה:כדורגלני נבחרת מקסיקו
קטגוריה:אלופים אולימפיים מקסיקנים: כדורגל
קטגוריה:כדורגלנים באולימפיאדת לונדון (2012)
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:ספורטאים מקסיקנים בפורטוגל
קטגוריה:ספורטאים מקסיקנים בספרד
קטגוריה:ספורטאים מקסיקנים בארצות הברית
קטגוריה:מקסיקנים שנולדו ב-1990
רחב זנב שחור-רצועות

רחב זנב שחור-רצועות (שם מדעי: Laticauda semifasciata) הוא מין של נחש ים מהסוג רחב זנב המצוי בטבע במזרח האוקיינוס השקט לחופי יפן, סין, טאיוואן וקוריאה ובחלק מדרום-מזרח אסיה בווייטנאם, סינגפור, הפיליפינים ובאינדונזיה. לאחרונה מין זה נצפה באזורים צפוניים, ככל הנראה בשל שינויי אקלים המשפיעים על בתי גידולם. מין זה קרוב לקרייט ימי מפוספס.
== מאפיינים ==
לנחש רצועות שחורות לאורך גופו הבהיר והוא בעל ראש רחב אך קצר וזנב רחב. הנחשים הזכרים והנקבות מגיעים לבגרות מינית באורך 80 ס"מ ו-70 ס"מ בהתאמה, עם אורך מקסימלי של 170 ס"מ. הנחש מותאם לחיים בים והוא יכול לעצור את נשימתו עד לשש שעות מתחת למים. בניגוד לשאר נחשי הים הנקבות מטילות 3–6 ביצים על החוף.

זהו נחש ארסי מאוד, עם ארס החזק פי 10 מארס של קוברה, מה שמאפשר לו להרוג אדם בקלות. עם זאת הוא כמעט ולא מכיש אנשים והוא יתקוף רק כמוצא אחרון. הטרף של הנחש הוא דגים שונים שוכני אלמוגים והוא מכניס את ראשו לחריצי אלמוגים כדי להכיש ביעילות דגים לא זהירים. לעיתים הוא משתף פעולה עם צניניות ודגי מולית.

==קישורים חיצוניים==

==הערות שוליים==

קטגוריה:בעלי חיים שתוארו ב-1837
קטגוריה:טקסונים שתוארו בידי קספר גאורג קרל ריינורדט
קטגוריה:פתני ים
קטגוריה:וייטנאם: זוחלים
קטגוריה:סין: זוחלים
פתן ים פרוני

פתן ים פרוני (שם מדעי: Hydrophis peronii) הוא מין של פתן ים מתת-משפחת פתני הים שבמשפחת הפתניים אשר תפוצתו במזרח האוקיינוס השקט. הוא נקרא על שם החוקר הצרפתי פרנסואה פרון (François Péron).

== מאפיינים ==
נחש זה מגיע לאורך 1.23 מטר והוא בעל ראש קטן עם "קרניים" קטנות בדומה לאלה של השפיפון ועיניים לבנות קטנות. הגוף אפור עד חום-זית ועד שזוף ועל הגוף כתמים בהירים צרים יחסית, כשהבטן בהירה. הזנב רחב ושטוח ומשמש כהגה.

מין זה נפוץ לאורך החוליות ושוניות האלמוגים שבין תאילנד ווייטנאם לאינדונזיה, גינאה החדשה, אוסטרליה ועד קלדוניה החדשה במזרח. הוא מגיע בצפון עד לגואנגדונג שבסין, ים סין הדרומי ולמצר טאיוואן.

לנחש זה ארס משתק קטלני המדורג כאחד מהחזקים ביותר בין הנחשים. הארס יכול לשתק ולהרוג בקלות אדם אך הוא מיועד לשתק דגים שהנחש אוכל ומהירים מכדי שהוא ירדוף אחריהם.

==קישורים חיצוניים==

קטגוריה:בעלי חיים שתוארו ב-1853
קטגוריה:טקסונים שתוארו בידי אנדרה מרי קונסטנט דומריל
קטגוריה:פתני ים
קטגוריה:אינדונזיה: זוחלים
קטגוריה:וייטנאם: זוחלים
קטגוריה:פפואה גינאה החדשה: זוחלים
התחיות נוצרית

הִתְחַיּוּת היא התעניינות רוחנית בחיי הכנסייה בקהילתה. תומכי ההתחיות מאמינים בשיבה של הכנסייה למערכת יחסים חיובית עם אלוהים לאחר תקופה של דעיכה מוסרית. התכנסויות של לא-מאמינים נחשבות בעיני מנהיגי הכנסייה כבעלי השפעה חיובית על ההתחיות.

בספרות הנוצרית המחקרית, המושג 'תחייה' נלקח מסיפורי המקרא המתארים שקיעה והתעוררות מחודשת של אמונתם של בני ישראל באלוהים. בפרט, סיפורים על ממלכות יהודה וישראל מציגים נרטיבים שונים של שקיעה והתעוררות בהתאם לשליט: מלך רשע או צדיק. בין הסיפורים ניתן למנות את סיפורו של המלך יאשיהו שדחה את עבודת האלילים והשיב את עבודת השם אל בית המקדש, ואת סיפור מרד המכבים, שהצליחו להתנגד לפולחן פגאני ולהביס צבא זר.
במהלך ההיסטוריה של הנוצרים בארצות הברית זיהו ההיסטוריונים כמה גלים של התעוררות דתית נוצרית בסביבות השנים 1727, 1792, 1830, 1857 ו-1882. גם בארצות אחרות תוארו תופעות דומות. במאה ה-20 בלטו ה"ההתחיות הוולשית" (1905-1904), ההתחיות מרחוב אזוסה בלוס אנגל'ס (1906) 
ההתחיות בלוקולה באוגנדה ושאר אפריקה המזרחית (בשנות ה-1930), "התנועה של ישו " בחוף המערבי של ארצות הברית בשנות ה-1970, "התחיות באריו" אצל שבט הקלביטים בקרב הדאיאקים במזרח מלזיה (סרוואק) ובחלק האינדונזי של קלימנטן, ב-1971, וההתחיות בצ'ילה ב-,1909. ,תנועות דומות קמו בעוד מקומות באמריקה, אפריקה ואסיה
.

== הערות שוליים ==

קטגוריה:נצרות